***S L U Ž B E N I G L A S N I K***

***OP Š T I N E B O S A N S K O G R A H O V O***

***Službeno glasilo***

|  |  |  |
| --- | --- | --- |
| **GODINA 2023.** | **BROJ: III** |  **BOSANSKO** **GRAHOVO****31.03.2023. god** |

**AKTI OPŠTINSKOG**

**VIJEĆA**

Na osnovu člana 13. Zakona o principima lokalne samouprave F BIH (“Službene novine F BiH” ; broj : 49/06 i 51/09), člana 17, stava (1) tačka 4, i člana 24. Statuta Opštine Bosansko Grahovo (“Službeni glasnik Opštine Bosansko Grahovo, broj : 21/07), člana 94.. Poslovnika o radu Opštinskog vijeća Bosansko Grahovo (“Službeni glasnik Opštine Bosansko Grahovo”, broj 2/05, 14/06, 7/10 ) Opštinsko vijeće Bosansko Grahovo na sjednici održanoj dana 30.03.2023 godine donosi:

**O D L U K U**

**o neusvajanju izvršenja Budžeta Opštine Bosansko Grahovo za**

period 01.01 do 31.12.2022.

I

Usvaja se izvršenje Budžeta Opštine Bosansko Grahovo sa 31.12. 2022. godinu sa :

-ukupno utvrđenim prihodima........2.011.037,98 KM

-ukupno utvrđenim rashodima........2.016.079,97 KM

II

Sastavni dio ove Odluke je struktura

prihoda i rashoda Opštine Bosansko Grahovo od 01.01 do 31.12. 2022.god.

Ova Odluka stupa na snagu narednog dana od dana objavljivanja u “ Službenom glasniku Opštine Bosansko Grahovo”

OPŠTINA BOSANSKO GRAHOVO

OPŠTINSKO VIJEĆE Predsjedavajući OV

Predsjedavajući OV-a

Slađana Čeko s.r

**BOSNA I HERCEGOVINA**

**FEDERACIJA BOSNE I HERCEGOVINE**

**KANTON 10**

**OPŠTINA BOSANSKO GRAHOVO**

**OPŠTINSKO VIJEĆE**

Broj: 01- 20-527 /23

Dana: 31.03.2023.godine

Na osnovu člana 119. stav 2. Zakona o poljoprivrednom zemljištu *(„Narodne novine HBŽ“, broj 2/10 i 6/21.)* i članka 24. Statuta opštine Bosansko Grahovo *(„Službeni glasnik opštine Bosansko Grahovo“, broj 21/07)* Opštinsko vijeće Bosansko Grahovo, na redovnoj sjednici održanoj dana 30.03.2023. godine, donosi

 **PROGRAM**

**gospodarenja poljoprivrednim**

**zemljištem u vlasništvu države na području opštine Bosansko Grahovo**

 **UVOD**

Programom gospodarenja poljoprivrednim zemljištem u vlasništvu države na području opštine Bosansko Grahovo (u daljem tekstu: Program), utvrđuje se način gospodarenja, odnosno gazdovanja poljoprivrednim zemljištem koje se nalazi na području opštine Bosansko Grahovo, koje je u državnom vlasništvu i koje se po katastarskim evidencijama vodi u posjedu opštine Bosansko Grahovo.

Poljoprivredno zemljište, kao prirodno bogastvo i dobro od opšteg interesa, uživa posebnu zaštitu i prvenstveno se koristi za poljoprivrednu proizvodnju, a može se koristiti i u druge svrhe pod uslovima utvrđenim zakonom.

Poljoprivrednim zemljištem (prema Zakonu o poljoprivrednom zemljištu HBŽ) smatraju se oranice (njive), vrtovi, livade, pašnjaci, voćnjaci, vinogradi, ribnjaci, trstici, močvare kao i drugo zemljište koje se po svojim prirodnim i ekonomskim uslovima može najracionalnije koristiti za poljoprivrednu proizvodnju.

Minirano poljoprivredno zemljište kao i zemljište za koje se opravdano sumnja da je minirano, smatra se poljoprivrednim zemljištem ali se ne može koristiti za poljoprivrednu proizvodnju sve do trenutka njegovog deminiranja odnosno do davanja stručnog nalaza od ovlaštene institucije.

Programom gospodarenja poljoprivrednim zemljištem u vlasništvu države na području opštine Bosansko Grahovo utvrđuje se način raspolaganja poljoprivrednim zemljištem koje se nalazi na području opštine Bosansko Grahovo i koje se po katastarskoj evidenciji vodi u posjedu opštine.

Ovaj Program donosi se za područje opštine Bosansko Grahovo i primjenjivat će se na njenom teritoriju.

 Programom se utvrđuju:

* ukupne površine državnog poljoprivrednog zemljišta na području opšte Bosansko Grahovo
* podaci o dosadašnjem korištenju državnog poljoprivrednog zemljišta,
* površine određene za povrat imovine,
* površine određene za zakup poljoprivrednog zemljišta,
* površine određene za koncesiju.

Izrada Programa temelji se na odredbama Zakona o poljoprivrednom zemljištu („Narodne novine HBŽ 2/10 i 6/21) i u skladu sa drugim zakonskim propisima koji regulišu pitanje raspolaganja državnim poljoprivrednim zemljištem.

U izradi ovog Programa korišteni su podaci o zemljištu iz katastarske evidencije opštine Bosansko Grahovo, službene evidencije i drugi relevantni podaci o zemljištu kojima raspolažu nadležne opštinske službe.

**UKUPNE POVRŠINE POLJOPRIVREDNOG ZEMLJIŠTA**

Na području Opštine Bosansko Grahovo nalaze se ukupne površine poljoprivrednog zemljišta u vlasništvu države:

|  |  |  |  |  |  |
| --- | --- | --- | --- | --- | --- |
| K.O | ORANICA | VOĆNJAK | LIVADA | PAŠNJAK | UKUPNO |
| ha | a | m | ha | a | m | ha | a | m | ha | a | m | ha | a | m |
|  Peći |  312 | 16 | 06 |   7 | 34 | 32 | 1406 | 57 | 17 | 3423 |  08 | 33 | **5148** | **115** | **88** |
| Grahovo I |   56 | 89  | 00  |   6 | 45  | 96  | 1131  | 68  | 35 | 6738  | 63  | 91  | **7931** | **265** | **222** |
| Crni lug |  862 | 49  | 25  | 20  | 08  | 34  | 4787 | 21  | 50  | 4806  | 83  | 95  | **10475** | **161** | **204** |
| Marinkovci |  295 | 93 | 65 |   1 | 01  | 90  | 1103  | 33  | 92  | 3642  | 60  | 05  | **5041** | **187** | **252** |
| Tiškovac |  271 | 07  | 66  |  5  | 74  | 54  |  688  | 54  | 56  | 1725  | 46 | 95  | **2689** | **181** | **271** |
| Grahovo II |   71 | 78 | 27  |  2  | 05  | 60  |  215  | 81  | 34  |  817  | 78  | 47  | **1105** | **242** | **168** |
| Tičevo malo |   72 | 02 | 60  |   | 28  | 00 |  307 | 80  | 95  |   238 |  48 | 27 |  **617** | **158** | **182** |
| Preodac |  293 | 21  | 53  |  3  | 80  | 63  | 1509  | 90  | 35 |  3019  |  07  | 48  | **4824** | **198** | **199** |
| Peulje |  519 | 55  | 09  |  3  | 93  | 91  |  651  | 15  | 83  |  8607  |  62  | 57  |  **9780** | **225** | **240** |
| **Ukupno** | **2751** | **410** | **311** | **47** | **368** | **520** | **11799** | **499** | **497** | **33015** | **455** | **498** | **47610** | **1732** | **1826** |

Ukupna površina državnog poljoprivrednog zemljišta u vlasništvu države na području opštine Bosansko Grahovo iznosi 47610 ha, 1732 a i 1826 m2.

U prethodnoj tabeli nisu prikazana zemljišta koaj se vode pod katastarskom kulturom ''vrtovi'' a nalaze se u katastarskim opštinama:

 KO Marinkovci ------- 1 ha 07 a 30 m2

 KO Tiškovac ----------1 ha 13 a 86 m2

**PODACI O DOSADAŠNJEM KORIŠTENJU DRŽAVNOG POLJOPRIVREDNOG ZEMLJIŠTA NA PODRUČJU OPŠTINE**

Opština Bosansko Grahovo je u 2013 i 2022 godini izdala u zakup poljoprivredno zemljište na period zakupa od 10 godina.

|  |  |  |  |
| --- | --- | --- | --- |
| Red.br. | NAČIN RASPOLAGANJA | BROJ UGOVORA | UKUPNA POVRŠINA |
| 1. | ZAKUP iz 2013 | 1 |  21 ha 50 a 00 m2 |
| 2. | ZAKUP iz 2022 | 5 | 1732 ha 21 a 99 m2 |

**POVRŠINE ODREĐENE ZA POVRAT IMOVINE**

 Budući da još nisu doneseni odgovarajući zakonski propisi kojim će se regulirati povrat nacionaliziranih nekretnina – zemljišta, u ovom trenutku nije poznato koje će poljoprivredno zemljište biti predmet restitucije, niti način povrata (naturalna naknada, povrat nekretnine – zemljišta ili odgovarajućih drugih nekretnina, novčana naknada za nekretnine ili neki drugi način naknade za nekretnine – zemljište) pa se zbog toga ovim Programom ne predviđaju površine za povrat.

**POVRŠINE ODREĐENE ZA ZAKUP**

|  |  |  |  |  |  |
| --- | --- | --- | --- | --- | --- |
| K.O | ORANICA | VOĆNJAK | LIVADA | PAŠNJAK | UKUPNO |
| ha | a | m | ha | a | m | ha | a | m | ha | a | m | ha | a | m |
|  Peći |  312 | 16 | 06 |   7 | 34 | 32 | 1406 | 57 | 17 | 3423 |  08 | 33 | **5148** | **115** | **88** |
| Grahovo I |   56 | 89  | 00  |   6 | 45  | 96  | 1131  | 68  | 35 | 6738  | 63  | 91  | **7931** | **265** | **222** |
| Crni lug |  862 | 49  | 25  | 20  | 08  | 34  | 4787 | 21  | 50  | 4806  | 83  | 95  | **10475** | **161** | **204** |
| Marinkovci |  295 | 93 | 65 |   1 | 01  | 90  | 1103  | 33  | 92  | 3642  | 60  | 05  | **5041** | **187** | **252** |
| Tiškovac |  271 | 07  | 66  |  5  | 74  | 54  |  688  | 54  | 56  | 1725  | 46 | 95  | **2689** | **181** | **271** |
| Grahovo II |   71 | 78 | 27  |  2  | 05  | 60  |  215  | 81  | 34  |  817  | 78  | 47  | **1105** | **242** | **168** |
| Tičevo malo |   72 | 02 | 60  |   | 28  | 00 |  307 | 80  | 95  |   238 |  48 | 27 |  **617** | **158** | **182** |
| Preodac |  293 | 21  | 53  |  3  | 80  | 63  | 1509  | 90  | 35 |  3019  |  07  | 48  | **4824** | **198** | **199** |
| Peulje |  519 | 55  | 09  |  3  | 93  | 91  |  651  | 15  | 83  |  8607  |  62  | 57  |  **9780** | **225** | **240** |
| **Ukupno** | **2751** | **410** | **311** | **47** | **368** | **520** | **11799** | **499** | **497** | **33015** | **455** | **498** | **47610** | **1732** | **1826** |

Ukupne raspoložive površine državnog poljoprivrednog zemljišta, izuzev površina koje se vode kao neplodno zemljište i površina prenamijenjenih mogu se dodijeliti na korištenje putem zakupa u ukupnoj površini.

 Zakup državnog poljoprivrednog zemljišta na području opštine Bosansko Grahovo regulisati će se na način kako je to propisano odredbama Zakona o poljoprivrednom zemljištu („Narodne novine HBŽ“, broj 2/10 i 6/21.).

**POVRŠINE ODREĐENE ZA KONCESIJU**

 Poljoprivredno zemljište u vlasništvu države može se dati u koncesiju u skladu sa Zakonom o poljoprivrednom zemljištu HBŽ (Narodne novine HBŽ“, broj 2/10 i 6/21) i Zakonom o koncesijama HBŽ (''Narodne novine HBŽ, broj: 14/3 i 8/08).

 Nisu planirane površine za dodjelu Koncesija.

**IZMJENE I DOPUNE PROGRAMA**

 Izmjene i dopune ovog Programa donose se na istovjetan način kao i osnovni Program, ako se tokom njegove primjene ukaže potreba te ukoliko se izmjene ili donesu novi zakonski propisi koji će uticati na provedbu Programa.

 Promjena namjene poljoprivrednog zemljišta u nepoljoprivredne svrhe moguća je ako se namjena izmjeni dokumentima prostornog uređenja.

**STUPANJE NA SNAGU PROGRAMA**

 Saglasnost na ovaj Program dana je Odlukom Vlade Hercegbosanske županije broj01-02-38-1/23 od 13.02.2023 godine.

 Stupanjem na snagu ovog Programa prestaje važiti Program gospodarenja državnim poljoprivrednim zemljištem na području opštine Bosaansko Grahovo broj: 01-24-440/09 od 16.03.2009. godine.

 Ovaj Program stupa na snagu danom objave u „Službenom glasniku opštine Bosansko Grahovo“.

PREDSJEDAVAJUĆA OV-a

SLAĐANA ČEKO s.r.

 Na osnovu člana 13. Zakona o principima lokalne samouprave („Službene novine Federacije BiH“, broj:49/06 i 51/09) i člana 24. Statuta opštine Bosansko Grahovo („Službeni glasnik Opštine Bosansko Grahovo“, broj:21/07), u vezi sa Zaključkom o podizanju biste Golubu Babiću („Službeni glasnik Opštine Bosansko Grahovo“, broj:2/19), Opštinsko vijeće Bosansko Grahovo na sjednici održanoj dana 30.03.2023.godine donosi

**O D L U K E**

**o**

**utvrđivanju lokacije za podizanje biste Golubu Babiću**

I

 Bista Golubu Babiću za koju je Opštinsko vijeće dalo saglasnost Zaključkom broj 01-35-197/19 od 05.02.2019. godine postaviće se na lokaciji-Park kod zgrade Opštine Bosansko Grahovo.

II

 Ova Odluka stupa na snagu narednog dana od dana objavljivanja u "Službenom glasniku Opštine Bosansko Grahovo".

BOSNA I HERCEGOVINA

FEDERACIJA BOSNE I HERCEGOVINE

KANTION 10

OPŠTINA BOSANSKO GRAHOVO

OPŠTINSKO VIJEĆE

Broj: 01-36-526 /23

Dana: 31.03. 2023.god.

 PREDSJEDAVAJUĆA OV-a

Slađana Čeko s.r.

Na osnovu člana 103. Statuta Opštine Bosansko Grahovo („Službeni glasnik Opštine Bosansko Grahovo“,broj:21/07) i člana 109. Poslovnika o radu Opštinskog vijeća Opštine Bosansko Grahovo, Opštinsko vijeće, na sjednici održanoj dana 30.03.2023. godine, d o n o s i

# ODLUKU O JAVNIM RASPRAVAMA

1. **OSNOVNE ODREDBE**

## (Predmet odluke)

**Član 1.**

Ovom odlukom bliže se uređuju način i postupak organizovanja i sprovođenja javne rasprave u postupku donošenja propisa i drugih opštih akata, odnosno planskih dokumenata iz nadležnosti Opštine Bosansko Grahovo (u daljem tekstu: Opština).

## (Pojam javne rasprave)

**Član 2.**

Javna rasprava predstavlja skup različitih aktivnosti, preduzetih u unaprijed predviđenom vremenskom okviru, u cilju pribavljanja prijedloga i stavova građana u postupku pripreme određenog akta.

Javna rasprava provodi se o nacrtu akta (statuta, odluke, plana ili drugog akta u pripremi), ako ovom odlukom nije drugačije predviđeno, a može se sprovesti i ranije na prijedlog organa nadležnog za pripremu i utvrđivanje nacrta akta koji je predmet javne rasprave.

Javna rasprava obavezno podrazumjeva:

1. pribavljanje prijedloga, sugestija i mišljenja građana i ostalih učesnika u javnoj raspravi u pisanoj ili elektronskoj formi i
2. organizovanje najmanje jednog otvorenog sastanka predstavnika nadležnih organa opštine, odnosno javnih službi sa mjesnim zajednicama, zainteresovanim građanima, predstavnicima udruženja građana i sredstava javnog informisanja (u daljem tekstu: otvoreni sastanak).

Organ nadležan za organizovanje javne rasprave je dužan da građanima iz svih dijelova opštine obezbijediti učešće u javnoj raspravi.

Otvoreni sastanak se organizuje u sjedištu opštine, a izuzetno se može organizovati i u mjesnim zajednicama, na prijedlog organa nadležnog za pripremu i utvrđivanje nacrta akta koji je predmet javne rasprave.

O pitanjima koja su od značaja za cijelu zajednicu, javna rasprava se organizuje za cijelu teritoriju opštine, a u slučaju da se javna rasprava provodi o pitanju od interesa za građane sa dijela teritorije ili za određenu kategoriju građana, javna rasprava se može organizovati samo za taj dio, odnosno u okviru te kategorije građana.

## (Vrijeme trajanja javne rasprave)

**Član 3.**

Javna rasprava traje najmanje 15 dana.

Vrijeme trajanja javne rasprave utvrđuje opštinsko vijeće.(Objavljivanje otpočinjanja rada na pripremi propisa)

**Član 4.**

Organ opštine nadležan za pripremu propisa dužan je da na web stranici opštine i na drugi primjeren način obavjestiti javnost da je otpočeo rad na pripremi propisa koji donosi vijeće.

Obavještenje iz stava 1. ovog člana, objavljuje se u roku od 30 dana od dana početka izrade tog propisa.

## (Vrste javnih rasprava)

## **Član 5.**

Javna rasprava može biti: obavezna javna rasprava i javna rasprava po zahtjevu, odnosno prijedlogu (u daljem tekstu: fakultativna javna rasprava).

Obavezna javna rasprava je javna rasprava koja se obavezno provodi u postupku pripreme akata utvrđenih ovom odlukom u skladu sa zakonom, odnosno Statutom.

Fakultativna javna rasprava je javna rasprava koja se može sprovesti u postupku donošenja drugih opštih akata iz nadležnosti vijeća, pod uslovima i po postupku predviđenom ovom odlukom, u skladu sa Statutom.

**II. OBAVEZNA JAVNA RASPRAVA**

## (Kada se provodi obavezna javna rasprava)

**Član 6.**

Javna rasprava obavezno se organizuje i provodi:

1. u postupku pripreme Statuta;
2. u postupku pripreme Budžeta;
3. u postupku pripreme strateških dokumenata ;
4. u postupku pripreme planskih akata;
5. u drugim sluĉajevima predviđenim zakonom i Statutom .

Organ opštine nadležan za pripremu propisa i drugog akta iz stava 1. ovog člana, odnosno radno tijelo vijeća obrazovano za njegovu pripremu, dužno je da pored obavještenja iz člana 4. ove odluke objavljuje i informacije i podatke, odnosno povezana dokumenta od značaja za pripremu propisa i drugog akta iz stava 1. ovog člana, ako je to predviđeno ovom odlukom.

Obavještenje sa informacijama i podacima, odnosno dokumentacijom iz stava 2. ovog člana, objavljuje se u roku od 15 dana od dana početka izrade propisa i drugog akta iz stava 1. ovog člana.

## (Organizovanje i provođenje obavezne javne rasprave)

**Član 7.**

Obaveznu javnu raspravu organizuje i provodi opštinsko veće putem nadležnog tijela, na način i u vrijeme koje predloži organ, odnosno radno tijelo vijeća nadležno za utvrđivanje, odnosno za pripremu nacrta akta.

Obavezna javna rasprava provodi se na način i po postupku propisanom ovom odlukom za javnu raspravu o nacrtu opšteg akta, ako ovom odlukom nije drugačije predviđeno.

1. JAVNA RASPRAVA U POSTUPKU PRIPREME STATUTA

## (Javna rasprava o nacrtu statuta, odnosno odluke o promjeni statuta)

**Član 8.**

U postupku donošenja novog ili promjene postojećeg Statuta, javna rasprava se provodi o nacrtu Statuta, odnosno nacrtu odluke o promjeni Statuta.

Radno tijelo vijeća nadležno za pripremu nacrta Statuta, odnosno nacrta odluke o promjeni Statuta, dužno je da uz Obavještenje iz člana 4. ove odluke objavi i osnovne informacije o planiranim rješenjima koja će biti predložena.

## (Kada se ne mora sprovesti javna rasprava)

**Član 9.**

Ako se promjena Statuta predlaže samo radi usklađivanja sa zakonom koje se vrši putem preuzimanja preciznih zakonskih rješenja, vijeće može aktom o pristupanju izmjeni Statuta odlučiti da se javna rasprava ne spovede, ako zakonom nije drugačije predviđeno.

2. JAVNA RASPRAVA U POSTUPKU PRIPREME BUDZETA

##  (Kada se provodi javna rasprava)

**Član 10.**

U postupku pripreme budzeta, javna rasprava se provodi o:

1. nacrtu Budzeta opštine i
2. nacrtu odluke o izvršenju Budzeta.

## (Javna rasprava o budzetu)

**Član 11.**

Opštinski načelnik može odlučiti da o prijedlozima ideja za kapitalne projekte, konsultuje građane putem javne ankete, odnosno drugog oblika konsultovanja.

Uz poziv za provođenje javne rasprave, pored obrazloženog nacrta Budzeta objavljuju se i informacije o rezultatima konsultacija ukoliko su prethodno sprovedene u skladu sa stavom 1. ovog člana.

Prilikom utvrđivanja prijedloga kapitalnih projekata za uključivanje u prijedlog Budžeta, načelnik i vijeće, vodiće računa o prijedlozima i sugestijama datim u javnoj raspravi.

## (Javna rasprava o nacrtu odluke o načinu izvršenja budzeta)

**Član 12.**

Javna rasprava o Nacrtu Odluke o načinju izvršenja Budzeta provodi se zajedno s nacrtom Budzeta.

3. Javna rasprava u postupku pripreme strateških dokumenata opštine

## (Kada se provodi javna rasprava)

## **Član 13.**

## Javna rasprava se provodi u postupku pripreme:

1. Strategije razvoja opštine
2. Strateškog dokumenta (sektorskih strategija, programa, koncept politike i akcioni plan).

## (Javna rasprava u pripremi Strategije razvoja opštine)

**Član 14.**

Javna rasprava u pripremi Strategije razvoja provodi se po postupku propisanom zakonima i podzakonskim aktima u kojim se utvrđuju obavezni elementi plana razvoja.

(Objavljivanje otpočinjanja rada na strateškim dokumentima)

**Član 15.**

Organ nadležan za pripremu strateškog dokumenta je dužan da na prikladan način, obavijesti javnost da je otpoĉeo rad na pripremi strateškog dokumenta koji donosi Vijeće, u roku od sedam radnih dana od dana početka izrade tog dokumenta.

## (Konsultacije u pripremi strateških dokumenata)

**Član 16.**

Organ nadležan za pripremu strateškog dokumenta je dužan da omogući učešće svih zainteresovanih strana i ciljnih grupa u procesu konsultacija koje provodi tokom izrade strateških dokumenata, tj. tokom sprovođenja analize efekata, koristeći primjerenu tehniku konsultacija (fokus grupa, okrugli sto, polustrukturirani intervju, panel, anketa, prikupljanje pisanih komentara), u skladu sa zakonomima i podzakonskim aktima kojim se uređuje upravljanje javnim politikama.

Organ iz stava 1 ovog člana informiše učesnike konsultacija o rezultatima sprovedenih konsultacija, a posebno o razlozima zbog kojih određene sugestije nisu prihvaćene i dužan je da informacije o rezultatima konsultacija sprovedenih u svim fazama izrade strateškog dokumenta objavi na web stranici opštine najkasnije u roku od 15 dana od dana završetka konsultacija. Informacija o rezultatima sprovedenih konsultacija obuhvata naročito: podatke o konsultovanim stranama, obimu i metodima konsultacija, pitanjima o kojima se raspravljalo tokom konsultacija, zatim primjedbama, sugestijama i komentarima koji su uzeti u razmatranje i onima koji nisu uvaženi, kao i o razlozima za njihovo neprihvatanje.

Organ iz stava 1. ovog člana može, imajući u vidu rezultate konsultacija koje provodi tokom izrade strateških dokumenata, donijeti odluku da u radnu grupu za izradu tog dokumenta uključi reprezentativne predstavnike zainteresovanih strana i ciljnih grupa.

## (Javna rasprava u pripremi strateških dokumenatata)

**Član 17.**

Opštinska služba za upravu nadležna za pripremu strateškog dokumenta dužna je da prije podnošenja vijeću na razmatranje i usvajanje strateškog dokumenta, organizuje i sprovede javnu raspravu o strateškom dokumentu.

Postupak javne rasprave započinje objavljivanjem javnog poziva za učešće u javnoj raspravi sa programom javne rasprave, na web stranici ili oglasnim tablama.

Javni poziv obavezno sadrži:

1. podatke o predlagaču i donosiocu (naziv i sjedište);
2. naziv strateškog dokumenta koji je predmet javne rasprave;
3. oblast planiranja i sprovođenja javnih politka;
4. informacije o obrazovanju i sastavu radne grupe koja je pripremila prijedlog strateškog dokumenta.

Program javne rasprave obavezno sadrži:

1. prijedlog strateškog dokumenta koji je predmet javne rasprave;
2. rok za provođenje javne rasprave;
3. važne informacije o aktivnostima koje se planiraju u okviru javne rasprave (održavanje okruglih stolova, tribina, adresu i vrijeme njihovog održavanja i dr.);
4. informacije o načinu dostavljanja prijedloga, sugestija, inicijativa i komentara;
5. druge podatke značajne za provođenje javne rasprave.

Javna rasprava traje najmanje 15 dana, a rok za dostavljanje inicijativa, prijedloga, sugestija i komentara u pisanom ili elektronskom obliku iznosi najmanje 15 dana od dana objavljivanja javnog poziva.

Uz javni poziv za provođenje javne rasprave o strateškom dokumentu, obavezno se objavljuje i informacija o rezultatima konsultacija iz člana 17. ove odluke sprovedenih do početka javne rasprave.

## (Izvještaj o sprovedenoj javnoj raspravi o strateškom dokumentu)

**Član 18.**

Opštinska služba za upravu nadležna za pripremu strateškog dokumenta je dužna da izvještaj o sprovedenoj javnoj raspravi objavi na web stranici ili na drugi prikladan način, najkasnije sedmog radnog dana prije podnošenja vijeću na razmatranje i usvajanje strateškog dokumenta.

Izvještaj iz stava 1. ovog člana, naroĉito sadrži podatke o:

* vremenu i mjestu održavanja javne rasprave;
* zastupljenosti javnog sektora, nevladinog sektora i privrede;
* datim sugestijama u pogledu definisanja posebnih ciljeva i mjera za postizanje tih ciljeva, kao i izbora institucija nadležnih za njihovo provođenje i formulisanja pokazatelja učinka javnih politika, odnosno mjera;
* načinu na koji su sugestije ugrađene u prijedlog strateškog dokumenta i ako nisu, iz kojih razloga to nije učinjeno.

Izvještaj o sprovedenoj javnoj raspravi prilaže se uz prijedlog strateškog dokumenta koji se podnosi skupštini na usvajanje.

## (Ažuriranje i objavljivanje prijedloga strateškog dokumenta)

**Član 19.**

Opštinska služba za upravu nadležna za pripremu strateškog dokumenta po okončanju javne rasprave dužna je da ažurira prijedlog strateškog dokumenta i nalaze sprovedene analize efekata u skladu sa rezultatima te rasprave i da ažuriranu verziju tog dokumenta objavi na interent prezentaciji opštine, najkasnije sedmog radnog dana prije sjednice vijeća na kojoj je predviđeno razmatranje i usvajanje.

## (Javna rasprava o nacrtu odluke o izradi plana)

**Član 20.**

U postupku pripreme prostornih i urbanističkih planova iz nadležnosti opštine, javna rasprava se ne provodi o Odluci o izradi plana.

(Učešće javnosti poslije donošenja odluke o izradi planskog dokumenta)

**Član 21.**

Učešće javnosti u toku javnog uvida, javnog uvida u nacrt plana i javne prezentacije plana, ostvaruje se po odredbama zakona i drugog propisa kojim se uređuje postupak izrade i donošenja prostorno planske dokumentacije.

**III. FAKULTATIVNA JAVNA RASPRAVA**

## (Kada se provodi fakultativna javna rasprava)

**Član 22.**

Javna rasprava može se sprovesti u postupku donošenja drugih opštih akata iz nadležnosti vijeća, na osnovu zahtjeva predlagača opšteg akta ili opštinskog vijeća ili prijedloga drugog podnosioca.

**IV. ORGANIZOVANJE I PROVOĐENJE JAVNE RASPRAVE O NACRTU OPŠTEGAKTA**

## (Organ nadležan za organizovanje javne rasprave)

**Član 23.**

Opštinsko vijeće određuje koji će organ provesti javnu raspravu, način provođenja javne rasprave, kao i rokove u kojima će ona biti provedena.

## (Pokretanje postupka javne rasprave)

**Član 24.**

Opštinska služba nadležna za provođenje javne rasprave ili drugi nadležni organ po odluci vijeća, upućuje javni poziv građanima, mjesnim zajednicama, udruženjima, stručnoj i ostaloj javnosti, za učešće u javnoj raspravi.

Služba ili drugi nadležni organ, može dostaviti poseban poziv za učešće na javnoj raspravi određenim pojedincima, predstavnicima organa, organizacijama i udruženjima za koje smatra da su zainteresovani za akt koji se razmatra.

Javni poziv za učešće na javnoj raspravi, objavljuje se na web stranici ili na drugi pogodan način.

Uz javni poziv obavezno se objavljuje program sprovođenja javne rasprave, kao i nacrt akta koji je predmet javne rasprave sa obrazloženjem i prilozima.

Od dana objavljivanja javnog poziva do dana početka održavanja javne rasprave ne može proći manje od pet dana.

(Sadržina programa javne rasprave9

**Član 25.**

Program javne rasprave obavezno sadrži: - rok za provođenje javne rasprave,

* podatke o licima zaduženim za davanje informacija i objašnjenja učesnicima javne rasprave o predloženim rešenjima, a naročito informacija o problemu koji treba da se reši tim propisom, odnosno o stanju u oblasti za koju se propis donosi,
* informacije o aktivnostima koje se planiraju (održavanje okruglih stolova, tribina, prezentacija i slično, vrijeme i adresa njihovog održavanja), kao i o licu zaduženom za upravljanje tim aktivnostima,
* rok i adresu za dostavljanja prijedloga i sugestija u pisanoj i elektronskoj formi i
* druge podatke značajne za provođenje javne rasprave.

Program javne rasprave utvrđuje organ nadležan za pripremu i provođenje javne rasprave radi donošenja opšteg akta koji je predmet javne rasprave.

## (Izvještaj o sprovedenoj javnoj raspravi)

**Član 26.**

O sprovedenoj javnoj raspravi sačinjava se izvještaj koji sadrži podatke o:

* mjestu i vremenu održane javne rasprave,
* aktivnostima koje su sprovedene tokom javne rasprave (okrugli stolovi, tribine, prezentacije i slično),
* ovlaštenim predstavnicima organa opštine koji su učestvovali na javnoj raspravi,
* broju i strukturi učesnika u javnoj raspravi,
* broju i strukturi dostavljenih prijedloga, sugestija, komentara,
* prijedlozima koji su prihvaćeni i prijedlozima koji nisu, sa obrazloženjem razloga zbog kojih nisu prihvaćeni.

(Utvrđivanje prijedloga akta posle spovedene rasprave)

**Član 27.**

Organ nadležan za utvrđivanje prijedloga akta o kojem je sprovedena javna rasprava, dužan je da prilikom utvrđivanja prijedloga akta vodi računa o sugestijama i prijedlozima datim u javnoj raspravi.

Organ nadležan za utvrđivanje prijedloga akta o kojem je sprovedena javna rasprava, dužan je da izvještaj o sprovedenoj javnoj raspravi priloži uz prijedlog akta koji se podnosi donosiocu akta na usvajanje.

**V. PRELAZNE I ZAVRŠNE ODREDBE**

## (Primjena odluke na započete javne rasprave)

**Član 28.**

Postupak javne rasprave započet u skladu sa propisima koji su bili na snazi prije stupanja na snagu ove odluke, nastaviće se po odredbama ove odluke.

(Prestanak važenja ranijeg propisa)

**Član 29.**

Danom stupanja na snagu ove odluke prestaje da važe prethodno doneseni propisi o javnim raspravama u Opštini Bosansko Grahovo.

**Član 30.**

Ova odluka stupa na snagu narednog dana od dana objavljivanja u „Službenom glasniku Opštine Bosansko Grahovo“.

PREDSJEDAVAJUĆA OPŠTINSKOG VIJEĆA Slađana Čeko s.r.

BOSNA I HERCEGOVINA

Federacija Bosne i Hercegovine

Kanton 10

OPŠTINA BOSANSKO GRAHOVO

OPŠTINSKO VIJEĆE

Broj**:** 01-04-525/23

Dana: 31.03.2023. godine

Na osnovu člana 24. a u skladu sa odredbama člana 103. Statuta Opštine Bosansko Grahovo („Sl. glasnik Opštine Bosansko Grahovo“, broj:21/07), člana 109. Poslovnika o radu Opštinskog vijeća Opštine Bosansko Grahovo, i odredbi Odluke o javnim raspravama opštine, Opštinsko vijeće, na sjednici održanoj dana 30.03.2023. godine, d o n o s i

# ODLUKU

# O PROVOĐENJU JAVNE RASPRAVE RADI UTVRĐIVANJA PRIJEDLOGA ZA

# DAN OPŠTINE BOSANSKO GRAHOVO

**Član 1.**

Ovom odlukom bliže se uređuju sprovođenja javne rasprave u postupku utvrđivanja prijedloga za dan opštine po pokrenutoj inicijativi za donošenje akta o utvrđivanja datuma kojim će se utvrditi datum za dan Opštine Bosansko Grahovo.

**Član 2.**

Postupak javne rasprave u ovom predmetu provoditi će Komisija za izbor i imenovanje Opštinskog vijeća Bosansko Grahovo.

**Član 3.**

Javna rasprava u ovom postupku utvrđivanja prijedloga za dan opštine traje najmanje 20 dana, a rok za dostavljanje inicijativa, prijedloga, sugestija i komentara u pisanom ili elektronskom obliku iznosi 20 dana od dana objavljivanja javnog poziva.

**Član 4.**

Organ nadležan za utvrđivanje prijedloga akta o kojem je sprovedena javna rasprava, dužan je da prilikom utvrđivanja prijedloga akta vodi računa o sugestijama i prijedlozima datim u javnoj raspravi.

**Član 5.**

Organ određen za provođenje javne rasprave za utvrđivanje prijedloga akta o kojem je sprovedena javna rasprava, dužan je da sačini izvještaj o sprovedenoj javnoj raspravi, kako bi predlagač akta izvještaj priložio uz prijedlog akta koji se podnosi donosiocu akta na usvajanje.

**Član 6.**

U toku provođenja javne rasprave Komisija za izbor i imenovanje pridržavati će se Odluke o javnim raspravama Opštine Bosansko Grahovo.

**Član 7.**

Ova odluka stupa na snagu narednog dana od dana objavljivanja u „Službenom glasniku Opštine Bosansko Grahovo.

PREDSJEDAVAJUĆA OPŠTINSKOG VIJEĆA Slađana Čeko s.r.

BOSNA I HERCEGOVINA

Federacija Bosne i Hercegovine

Kanton 10

OPŠTINA BOSANSKO GRAHOVO

OPŠTINSKO VIJEĆE

Broj**:** 01-04-524/23

Dana: 31.03.2023. godine

*Na osnovu Zakona o građevinskom zemljištu Federacije Bosne i Hercegovine („Službene novine FBiH“ broj: 25/03,16/04 i 67/05), člana 363. Zakona o stvarnim pravima („Službene novine Federacije BiH“ 66/13 i 100/13), člana 3. i 4. Pravilnika o postupku javnog konkursa za raspolaganje nekretninama u vlasništvu Federacije BiH, kantona, opština i gradova („Službene novine Federacije BiH“ broj: 17/14) i člana 24. Statuta Opštine Bosansko Grahovo („Službeni glasnik Opštine Bosansko Grahovo“, broj: 21/07), Opštinsko vijeće Opštine Bosansko Grahovo na redovnoj sjednici, održanoj 30.03.2023. godine, donijelo je*

***ODLUKU O NEUSVAJANjU ODLUKE O***

 ***IZMJENI I DOPUNI ODLUKE O GRAĐEVINSKOM***

***ZEMLJIŠTU OPŠTINE BOSANSKO GRAHOVO***

***I. OPŠTE ODREDBE***

***Član 1.***

*Ovom Odlukom uređuju se granice ostalog građevinskog zemljišta sa opisom i grafičkim prikazom granica obuhvata (Geodetskim elaboratima), uslovi i način raspolaganja ostalim građevinskim zemljištem u vlasništvu Opštine, mjerila za određivanje naknada za zemljište, kao i način i rokovi plaćanja tih naknada.*

***Član 2.***

*Ostalim građevinskim zemljištem u smislu ove Odluke smatra se građevinsko zemljište na području grada i opštine Bosansko Grahovo:*

*a) zemljište koje je pretežnono ne izgrađeno i kao takvo čini prostorno funkcionalnu cjelinu u gradu i opštini Bosansko Grahovo,*

*b) zemljište obuhvaćeno granicama plana opštine Bosansko Grahovo.*

*Odluku o određivanju gradskog građevinskog i ostalog gradskog zemljišta donosi Opštinsko vijeće u skladu sa Zakonom i planskim dokumentima, i istom se ne mijenja oblik svojine na zemljištu koje se određuje kao ostalo građevinsko zemljište.*

***Član 3.***

*Ostalo građevinsko zemljište je građevinsko zemljište koje je pretežno izgrađeno i kao takvo čini prostorno funkcionalnu cjelinu obuhvaćeno granicama usvojenog plana Bosanskog Grahova.*

*Ostalo građevinsko zemljište je zemljište izvan prostornog obuhvata gradskog građevinskog zemljišta i drugo zemljište čije su granice označene u grafičkom prilogu koji je sastavni dio ove Odluke te zemljište koje je odredivo na osnovu odredaba ove Odluke.*

***Član 4.***

*Ovom odlukom određuje se makrolokacija kao lokacija posebne namjene koja obuhvata područje:*

*Zona I KO Grahovo I - Marinkovačka brda*

*Zona II KO Grahovo I - Pod brdom Obljaj, plato izmeđuu naselja Kesići i Obljaj*

*Zona III KO Peći - Šire područje sela Isjek prema Borovači i naselju Zebe*

*Zona IV KO Peći - Područje u Pećkom polju od sela Zebe prema selu Resanovci*

*Pored navedenih lokacija izgradnja solarnih parkova će se omogućiti i kao drugi vid primjene, tzv. primjena "izvan mreže", koja se odnosi na proizvodnju energije u manjim količinama kako bi se zadovoljile vlastite potrebe, npr. za napajanje kućanskih aparata ili, uz nešto veće ulaganje, proizvele količine potrebne za funkcionisanje cjelokupnog domaćinstva ili poslovnog subjekta.*

*Identifikaciju makrolokacija po katastarskom operatu ili Zemljišnoknjižnom operatu izvršiti na osnovu geodetskog elaborata od ovlaštene geodetske organizacije.*

***Član 5.***

*Ovom Odlukom utvrđuju se lokacije ostalog građevinskog zemljišta utvrđene Odlukom o uslovima za izgradnju solarnih elektrana o uslovima i lokaciji za izgradnju SE na području Bosanskog Grahova, na kojima će se izvršiti promjene u KO opštine Bosansko Grahovo na način utvrđivanja ostalog građevinskog zemljišta na parcelama označenim kao:*

* *k.č. \_\_\_\_-\_\_\_/\_\_\_, ''\_\_\_\_\_\_\_\_'', građevinska parcela, površine \_\_\_\_\_ m2, upisana u PL \_\_\_\_\_ KO \_\_\_\_\_\_\_\_\_, u naseljenom mjestu \_\_\_\_\_\_\_\_\_\_\_\_\_\_\_\_.*
* *k.č. \_\_\_\_-\_\_\_/\_\_\_, ''\_\_\_\_\_\_\_\_'', građevinska parcela, površine \_\_\_\_\_ m2, upisana u PL \_\_\_\_\_ KO \_\_\_\_\_\_\_\_\_, u naseljenom mjestu \_\_\_\_\_\_\_\_\_\_\_\_\_\_\_\_.*
* *k.č. \_\_\_\_-\_\_\_/\_\_\_, ''\_\_\_\_\_\_\_\_'', građevinska parcela, površine \_\_\_\_\_ m2, upisana u PL \_\_\_\_\_ KO \_\_\_\_\_\_\_\_\_, u naseljenom mjestu \_\_\_\_\_\_\_\_\_\_\_\_\_\_\_\_.*
* *k.č. \_\_\_\_-\_\_\_/\_\_\_, ''\_\_\_\_\_\_\_\_'', građevinska parcela, površine \_\_\_\_\_ m2, upisana u PL \_\_\_\_\_ KO \_\_\_\_\_\_\_\_\_, u naseljenom mjestu \_\_\_\_\_\_\_\_\_\_\_\_\_\_\_\_.*
* *k.č. \_\_\_\_-\_\_\_/\_\_\_, ''\_\_\_\_\_\_\_\_'', građevinska parcela, površine \_\_\_\_\_ m2, upisana u PL \_\_\_\_\_ KO \_\_\_\_\_\_\_\_\_, u naseljenom mjestu \_\_\_\_\_\_\_\_\_\_\_\_\_\_\_\_.*
* *k.č. \_\_\_\_-\_\_\_/\_\_\_, ''\_\_\_\_\_\_\_\_'', građevinska parcela, površine \_\_\_\_\_ m2, upisana u PL \_\_\_\_\_ KO \_\_\_\_\_\_\_\_\_, u naseljenom mjestu \_\_\_\_\_\_\_\_\_\_\_\_\_\_\_\_.*
* *k.č. \_\_\_\_-\_\_\_/\_\_\_, ''\_\_\_\_\_\_\_\_'', građevinska parcela, površine \_\_\_\_\_ m2, upisana u PL \_\_\_\_\_ KO \_\_\_\_\_\_\_\_\_, u naseljenom mjestu \_\_\_\_\_\_\_\_\_\_\_\_\_\_\_\_.*

*Izvan navedenih lokacija iz člana 51. stav 1. ove Odluke, izgradnja solarnih parkova će se odobriti na osnovu posebnih procjena povoljnosti i odabira lokacije*

*Lokacije iz člana 4. i 5. ove Odluke uvrstiti u Prostorni plan opštine Bosansko Grahovo i Prostorni plan HBŽ Livno.*

*Izuzimajući stav 1. ovog člana na poljoprivrednom zemljištu I i II bonitetne klase ne može se vršiti gradnja osim građevina u funkciji poljoprivredne proizvodnje.*

*Unutar obuhvata navedenog u Odluci, može se planirati izgradnja solarne elektrane i objekata pripadajuće infrastrukture infrastrukture (saobraćajne, energetske, komunalne i dr.)*

***II - POVJERAVANJE UREĐENJA OSTALOG***

 ***GRAĐEVINSKOG ZEMLJIŠTA***

***Član 6.***

*Izrada Programa i plana uređenja ostalog gradskog građevinskog zemljišta iz ove Odluke, i po ovoj Odluci može da obavlja samo Opština, ili se donosi Odluka kojom se povjerava pravnom licu i ovlaštenoj organizaciji.*

***Član 7.***

*Ovlaštena organizacija u ime Opštine vrši uređenje ostalog građevinskog zemljišta u skladu sa Opštinskim programom i dinamikom koju utvrđuje Opštinsko vijeće. Odnosi između Opštine i ovlaštene organizacije uređuju se ugovorom.*

***III. PRELAZNE I ZAVRŠNE ODREDBE***

***Član 8.***

*Služba nadležna za građenje, komunalne djelatnosti obavljati će poslove uređenja građevinskog zemljišta iz ove Odluke do izbora ovlaštene organizacije.*

***Član 9.***

*Nadzor nad provođenjem ove Odluke vrši Opštinski načelnik i isti se zadužuje za provođenje ove Odluke u KO Bosansko Grahovo uz saradnju nadležne Službe.*

***Član 10.***

*Program uređenja ostalog gradskog građevinskog zemljišta po planskim dokumentima ove Odluke sa prijedlogom raspoređivanja i usmjeravanja sredstava po osnovu naknada iz ove Odluke, utvrđuje Opštinsko vijeće.*

***Član11.***

*Postupci koji su pokrenuti radi izdavanja urbanističke saglasnosti, a nisu okončani do stupanja na snagu ove Odluke bit će okončani po odredbama ove Odluke.*

***Član12.***

*Ova Odluka stupa na snagu narednog dana od dana objavljivanja u „Službenom glasniku Opštine Bosansko Grahovo“.*

***OPŠTINA BOSANSKO GRAHOVO***

***OPŠTINSKO VIJEĆE***

***Broj:*** : **01 – 13-217-1/23**

***Dana: 30.03.2023.godine***

 ***PREDSJEDAVAJUĆI OPŠTINSKOG VIJEĆA***

 ***Slađana Čeko s.r.***

Na osnovu člana 8. Zakona o principima lokalne samouprave („Službene novine Federacije BiH“, broj:49/06 i 51/09) i člana 24. Statuta opštine Bosansko Grahovo („Službeni glasnik Opštine Bosansko Grahovo“, broj:21/07), Opštinsko vijeće Bosansko Grahovo na sjednici održanoj dana 30.03.2023.godine donosi

**ODLUKA**

 **o**

 **komunalnom redu**

**I OPŠTE ODREDBE**

**Član 1.**

Ovom odlukom utvrđuje se način održavanja i korištenja javnih površina, način prikupljanja, odvoženja i odlaganja otpada iz kućanstva i iz poslovnih prostora, sa .javnih površina, odvoz glomaznog otpada, zemlje i građevinskog materijala, održavanje odlagališta, utvrđuju uslovi pod kojim se dozvoljava držanje stokę i peradi i utvrđuju druge mjere čijom primjenom se doprinosi urednijem izgledu opštine.

**Član 2.**

Donošenje ove odluke i postupanje u skladu sa odredbama iste ima za cilj unapređenje uslova za zdraviji život svih građana opštine Bosansko Grahovo.

**II JAVNE POVRŠINE**

**Član 3.**

Pod javnim površinama u smislu ove Odluke podrazumjevaju se: ulice, putevi, trotoari, javna parkirališta, javne zelene površine, dječija igrališta i sve druge neizgrađene javne površine, koje su u opštoj upotrebi na području Opštine Bosansko Grahovo, a ne predstavljaju šume, šumsko zemljište i poljoprivredno zemljište.

**Član 4.**

U cilju očuvanja javnih površina iste je neophodno redovno održavati. Program koji definiše obim, način uslove i finansiranje održavanja javnih površina predlaže Služba za obnovu, urbanizam, stambeno-komunalne i imovinsko pravne poslove i katastar koji usvaja Opštinsko vijeće.

**Član 5.**

 Pod pojmom održavanja javnih površina u smislu ove Odluke podrazumjeva se:

* čišćenje javnih površina i odvoženje otpada sa javnih površina
* uređivanje i održavanje javnih zelenih površina
* privremeno zauzimanje i korištenje javnih površina za obavljanje određenih djelatnosti pod uslovima koje utvrdi nadležno tijelo za poslove prostornog uređenja i komunalne poslove
* čišćenje i pranje javnih površina

**Član 6.**

 Javne površine potrebno je redovno čistiti i prati. Čišćenje javnih površina obavlja se tokom dana, a pranje tokom noći, odnosno od 23 sata.

 Čišćenje i pranje javnih površina obavlja se na način da se kanalizacija ne opterećuje nanošenjem krutih otpadaka, te da se omogući protok vode u slivnike.

**Član 7.**

 Na javnim površinama zabranjeno je:

* ispuštanje otpadnih voda ili dovođenje oborinskih voda sa drugih površina i objekata
* zatvaranje odvoda i propusta
* skidanje slivnih rešetki i kanalizacijskih poklopaca
* ispuštanje otpadnih materija i otpadaka
* kretanje vozila sa gusjenicama bez ravnih naplataka, instalacija i uređaja na njima.

**Član 8.**

 Pravne i fizičke osobe koje koriste javne površine za obavljanje neke djelatnosti obavezne su iste održavati u čistom i urednom stanju. Sa ovih površina potrebno je svakodnevno prikupljati i odvoziti otpad.

**Član 9.**

 Zbog potrebe održavanja čistoće na javnim površinama, korisnici javnih površina koji na temelju odobrenja nadležnog organa koriste javnu površinu za obavljanje neke djelatnosti, obavezni su imati korpe za otpatke.

 Na ostalim javnim površinama korpe postavlja preduzeće koje prikuplja i dovozi smeće.

**Član 10.**

 Prilikom privremenog zauzimanja javnih površina za obavljanje građevinskih radova na objektima, potrebno je pridržavati se uslova utvrđenih u odobrenju koje izdaje tijelo nadležno za poslove prostornog uređenja. Izvođač građevinskih radova obavezan je:

* postaviti zaštitnu ogradu
* osigurati nesmetan prolaz
* očistiti lokalne površine do kojih dolazi prašina i nečistoća
* uredno odlagati otpadni, građevinski i drugi materijal tako da je onemogućeno njegovo prenošenje na okolni prostor
* po završetku radova dovesti javnu površinu u prvobitno stanje.

**Član 11.**

 Vozači vozila koji učestvuju u prometu i prevoze tekući ili rasuti materijal obavezni su prijevoz obavljati na način da se onemogući prosipanje materijala i onečišćavanje javne površine.

**Član 12.**

 Javne zelene površine održavaju se na način da se redovno čiste i uređuju. Pod pojmom čišćenja i uređenja javnih površina podrazumjeva se:

* uklanjanje suhog lišća i grana, pokošene trave i drugih otpadaka,
* podrezivanje stabala i ukrasnog grmlja,
* okopavanje, plijevljenje i prskanje nasada cvijeća održavanje posuda sa cvijećem u urednom stanju, obnavljanje biljnog materijala,
* uređenje pješčanih staza.

**Član 13.**

 Poslove čišćenja i održavanja javnih zelenih površina obavlja JKP „Vodovod i kanalizacija“ Bosansko Grahovo u skladu sa članom 4. ove Odluke.

**Član 14.**

 Na zelenim površinama zabranjeno je:

* sječa i vađenje drveća i grmlja,
* oštećenje drveća i grmlja, oštećenje ili uništenje ograda, klupa, natpisnih ploča,korpa za otpatke, voženje i parkiranje automobila, puštanje životinja, loženje vatre ili na bilo koji drugi način uništavanje zelenila.

**Član 15.**

 Sječa stabala na javnim površinama može se izvršiti samo uz odobrenje tijela uprave nadležnog za komunalne poslove, u slučaju kada je ugrožena sigurnost objekata ili prolaznika. Ukoliko je sječu stabla potrebno izvršiti zbog izgradnje nekog objekta, nadležno tijelo će obavezati investitora na plaćanje naknade za svako posječeno stablo po procjeni stručnog zaposlenika.

**III PRIKUPLJANJE I ODLAGANJE OTPADA**

**Član 16.**

Pod otpadom u smislu ove odluke smatraju se:

* otpaci iz kućanstva,
* otpaci sa javnih površina,
* voluminozni otpad,
* otpaci preduzeća industrijskog karaktera, administrativnih objekata i svih ostalih prostora.

**Član 17.**

 Otpaci iz kućanstva odlažu se u vreće i iznose na mjesto određeno za odlaganje otpada, ili se odlažu u posude za otpad sa ugrađenim rukohvatima, odnosno u kontejnere postavljene za tu namjenu.

**Član 18.**

 Na području opštine Bosansko Grahovo odvoz komunalnog otpada obavlja JKP „Vodovod i kanalizacija“ Bosansko Grahovo, pa su svi građani, preduzeća i druge pravne osobe obavezne koristiti uslugu ovog preduzeća, u skladu sa uslovima utvrđenim ovom Odlukom.

 Za naseljena mjesta Tiškovac, Stožišta, Uništa, Marinkovci, Maleševci, Preodac, Tičevo poslovi prikupljanja i odlaganja komunalnog otpada organizovaće se na jedan od načina utvrđenih Zakonom o komunalnim djelatnostima HBŽ („Narodne novine HBŽ“, broj:2/06 i 13/17).

**Član 19.**

 Mjesto za smještaj kontejnera za odlaganje otpada sporazumno određuje preduzeće za održavanje čistoće i predstavnik etažnih vlasnika u stambenim zgradama, a ukoliko ne dođe do sporazuma mjesto određuje rješenjem opštinsko tijelo nadležno za komunalne poslove.

 Mjesto na kojem se nalazi kontejner mora biti u čistom i urednom stanju.

 Odlaganje otpada u kontejner potrebno je obavljati na način da se isto ne prosipa oko kontejnera, a u kontejner nije dopušteno ulijevati tekućine, sipati žar ili vruć pepeo, bacati uginule životinje, glomazni otpad i građevinski materijal.

**Član 20.**

 Preduzeće koje održava čistoću pri utovaru i prijevozu otpada dužno je posao obavljati na način da prostor sa kojeg se odvozi otpad redovito očisti po utovaru.

**Član 21.**

 Glomazni otpad odvozi se najmanje jedanput u mjesecu.

 O vremenu i mjestu odvoza glomaznog otpada građani moraju biti obavješteni na prikladan način. Zabranjeno je odlagati glomazni otpad na mjesta koja nisu za to određena.

**IV ODRŽAVANJE ODLAGALIŠTA OTPADA**

**Član 22.**

Otpad je dozvoljeno odlagati na privremeno odlagalište Korita, koje će se koristiti za tu namjenu od donošenja Prostornog plana opštine Bosansko Grahovo.

**Član 23.**

 Odlaganje otpada vrši se na način da se osiguraju minimalni uslovi za sanitarno odlaganje tako da se ne ugrožava okoliš.

**Član 24.**

 U cilju osiguranja uslova za sanitarno odlaganje otpada, odloženi otpad ravna se i zbija u slojeve debljine 20 do 30 cm i pokrivaju slojem zemlje zbog sprečavanja širenja neugodnih mirisa, požara, prenošenja zagađenih čestica, razmnožavanja glodara i sl.

**Član 25.**

 Zbog mogućnosti kontrolisanog ulaska vozila na odlagalište isto mora imati ogradu visine 1,80 m.

**Član 26.**

 Privremeno odlagalište Korita će biti u potpunoj nadležnosti opštine Bosansko Grahovo, koja će poslove održavanja odlagališta organizovati putem javnog konkursa u skladu sa Zakonom o javnim nabavkama.

 Poslovi održavanja i sredstva za izvršavanje istih utvrdiće se Programom održavanja koje donosi Opštinsko vijeće.

 **Član 27.**

 Sredstva za održavanje odlagališta osiguravaju iz Budžeta opštine Bosansko Grahovo do donošenja Odluke o visini i načinu plaćanja naknade za korištenje deponije Korita.

**Član 28.**

 Zabranjeno je:

* prebiranje, prekopavanje i iznošenje otpadaka sa odlagališta,
* uvođenje i napasanje stoke na prostoru oko odlagališta, u zaštićenom pojasu od 100 m udaljenosti od postavljene ograde.

**Član 29.**

 Čišćenje septičkih jama obavlja ovlašteno preduzeće u skladu sa sanitarno-tehničkim uslovima, a na zahtjev vlasnika, odnosno korisnika objekta uz koji je izgrađena septička jama.

**Član 30.**

 Korisnici objekata uz koje je izgrađena septička jama dužni su na vrijeme zatražiti čišćenje iste kako ne bi došlo do prelijevanja i onečišćavanja okoline.

 Ukoliko se na vrijeme ne izvrši čišćenje septičke jame komunalni inspektor će u skladu sa svojim ovlaštenjima naložiti vlasniku, odnosno korisniku da to odmah učini.

 **Član 31.**

 Preduzeće koje je obavljalo poslove čišćenja septičke jame dužno je fekalije izlijevati u kanalizaciju, odnosno na mjesta određena za to.

**V DRŽANJE STOKE I PERADI**

 **Član 32.**

 Radi održavanja čistoće, držanje stoke i peradi na području opštine dozvoljeno je u skladu sa uslovima utvrđenim u ovoj Odluci.

**Član 33.**

 Na užem području grada, prva zona, zabranjeno je držanje stoke i peradi.

 Na ostalom području opštine Bosansko Grahovo dozvoljava se držanje stoke i peradi s tim da štale, svinjci i peradarnici ispunjavaju sledeće uslove:

* da se redovno čiste i da su đubrišta izrađena od betona i zatvorena kako bi se onemogućilo izlijevanje otpadnih voda na okolni teren,
* da su udaljeni najmanje 15m od susjednog objekta,
* da su udaljeni najmanje 50m od javnog vodovoda ili drugih voda namjenjenih za piće,
* da se kreče najmanje dva puta godišnje.

Objekti (farme) namjenjeni za držanje stoke i peradi mogu se graditi izvan naselja, odnosno najmanje 100m udaljeni od najbližeg stambenog objekta, a kapacitet istih je:

-preko 5000 mjesta za brojlere,

-preko 5000 mjesta za kokoši,

-preko 50 komada mliječnih krava,

-preko 50 komada tovne junadi,

-preko 200 mjesta za ovce,

-preko 50 mjesta za konje.

Farme svinja kapaciteta 50-100 komada trebaju biti udaljene najmanje 150m od najbližeg stambenog objekta.

Farme svinja kapaciteta većeg od 100 komada trebaju biti udaljene najmanje 200m od najbližeg stambenog objekta.

Svi navedeni objekti mogu se graditi i na manjoj udaljenosti od stambenih objekata, ukoliko za to susjedi daju saglasnost.

**VI UREĐENJE GRADA**

**Član 34.**

 Pod uređenjem grada u smislu ove Odluke podrazumjeva se: označavanje javnih površina, uređenje fasada i drugih vanjskih dijelova zgrada, izloga, reklama, natpisa i komunalnih objekata u opštoj upotrebi, održavanje javne rasvjete i red korištenja javnih površina,označavanje javnih površina.

**Član 35.**

 Javne površine u naselju moraju biti označene natpisnom pločom, čija veličina, oblik i boja slova moraju biti ujednačeni.

**Član 36.**

 Svaka zgrada mora imati kućni broj na pločici odgovarajuće veličine i izrađene od prikladnog materijala.

 Natpisne pločice i pločice sa kućnim brojem ne smiju se neovlašteno skidati i uništavati.

**Član 37.**

 U slučaju promjene naziva javne površine mora se postaviti nova natpisna ploča, najkasnije u roku od dva mjeseca.

 U takvom slučaju moraju se u istom roku ukloniti i izmjeniti i pločice sa oznakom kućnog broja, ukoliko nisu u skladu sa izvršenom promjenom.

**Uređenje fasada i drugih vanjskih dijelova zgrada**

**Član 38.**

Vanjski dijelovi zgrada (fasade,balkoni, terase), ulazna vrata, prozori, podrumski i drugi vanjski uređaji) moraju biti čisti i uredni, a oštećenja se moraju popraviti.

 Prilikom uređenja fasade i dijela fasade zgrade potrebno je urediti fasadu tako da se postigne njen skladan izgled.

**Član 39.**

Na prozorima, balkonima i terasama okrenutim neposredno na frekventne površine nije dopušteno vješati rublje ili izlagati druge predmete kojima se narušava vanjski izgled zgrade.

**Član 40.**

 Transparentni ili drugi prigodni natpisi i ukrasi koji se postavljaju na zgradama, moraju biti čisti i uredni, te ih treba ukloniti odmah po prestanku razloga zbog kojih su stavljeni, a najkasnije u roku od 24 sata.

**Član 41.**

 Ograde uz javne površine moraju se graditi na temelju uslova o uređenju prostora, utvrđenih od strane nadležnog tijela.

 **Natpisi, reklame, izlozi i plakati**

**Član 42.**

 Svi korisnici poslovnih prostora obavezni su na objektu u kojem obavljaju djelatnost istaknuti odgovarajući natpis odnosno firmu.

 Ukoliko se uz natpis, odnosno firmu, ističe bilo kakav reklamni pano ili reklama radi na fasadi objekta, za isticanje reklame potrebno je odobrenje tijela uprave nadležnog za poslove prostornog uređenja.

**Član 43.**

 Izlozi, izložbeni ormarići i ostali objekti koji služe za izlaganje robe (u daljem tekstu izlozi) moraju biti čisti i uredni, a zaštitne naprave iznad istih (tende, rolete) postavljaju se u visinu od najmanje 2,50m od trotoara.

**Član 44.**

 Bez posebnog odobrenja nije dopušteno izlagati pojedine predmete izvan poslovnog prostora na javnu površinu, a posebno nije dopušteno vješati robu na prozore, vrata, okvire izloga ili fasade zgrada.

**Član 45.**

 Oglasi i slične objave mogu se isticati samo u oglasnim ormarićima, a plakati na mjestima koje odredi tijelo nadležno za komunalne poslove.

**Član 46.**

Svjetleći natpisi i reklame moraju biti u ispravnom stanju i izlozi osvjetljeni tokom cijele noći, izuzev u slučajevima štednje električne energije.

 Svaki kvar na svjetlećem natpisu ili reklami mora biti otklonjen najkasnije u roku od 8 dana od dana nastanka kvara ili iste ukloniti ukoliko se ne mogu popraviti.

**Član 47.**

 Vlasnik natpisa na poslovnom objektu u kojem je prestao obavljati djelatnost, zbog preseljenja i vlasnik reklamnih panoa na javnim površinama kojem je istekao Ugovor o korištenju ili je po nekom drugom osnovu prestao vrijediti Ugovor, dužan je natpis i reklamu ukloniti u roku od 15 dana od dana preseljenja ili će to izvršiti komunalna inspekcija na trošak vlasnika reklama.

 **Komunalni objekti i uređaji u opštoj upotrebi**

**Član 48.**

Javna rasvjeta, autobuska stajališta, javna parkirališta i drugi komunalni objekti moraju se održavati u ispravnom stanju.

**Član 49.**

 Javne prometne površine, pješački i drugi glavni putevi na zelenim površinama moraju imati javnu rasvjetu.

 Preduzeće kojem je povjereno održavanje uređaja javne rasvjete obavezno je istu održavati u ispravnom stanju.

**Član 50.**

 Zabranjeno je oštećivanje i uništavanje rasvjetnih stubova i rasvjetnih tijela, kao i korištenje istih za postavljanje oglasa, obavijesti, reklama, ukrasnih zastavica i sl. bez odobrenja Službe za obnovu, urbanizam, stambeno-komunalne i imovinsko pravne poslove i katastar Opštine Bosansko Grahovo.

 **Red korištenja javnih površina**

**Član 51.**

 Javne površine i neizgrađeno građevinsko zemljište u državnom vlasništvu koje nije privedeno svrsi predviđenoj Urbanističkim planom, mogu se davati na privremeno korištenje za sledeće namjene:

* za postavljanje i korištenje manjih kioska,
* za postavljanje aparata za prodaju voćnih sokova, miksera za sladolede, konzervatora za industrijske sladolede i sl.,
* za smještaj pokretnih štandova (vozila, odnosno stolova za prodaju razne robe),
* za postavljanje stolova ispred ugostiteljskih objekata,
* taxi stajališta,
* za održavanje priredbi i drugih prigoda,
* za postavljanje reklamnih panoa.

**Član 52.**

 Korištenje javnih površina za namjene navedene u članu 51. ove Odluke odobrava Služba za obnovu, urbanizam, stambeno-komunalne i imovinsko pravne poslove i katastar opštine Bosansko Grahovo.

**Član 53.**

Služba za obnovu, urbanizam, stambeno-komunalne i imovinsko pravne poslove i katastar opštine Bosansko Grahovo rješenjem o odobravanju korištenja javne površine utvrdiće površinu i namjenu lokacije, uslove pod kojim je dopušteno koristiti javnu površinu, vrijeme na koje se odobrava korištenje i visinu naknade. Za postavljanje reklamnih panoa za preduzeća koja se bave marketingom i koja vrše usluge reklamiranja za druge pravne osobe, javne površine se mogu koristiti po prethodno provedenom postupku koji će utvrditi Opštinski načelnik.

Vrijeme korištenja javne površine za naprijed navedenu namjenu, način plaćanja, kao i svi ostali uslovi regulisaće se posebnim ugovorom.

**Član 54.**

Rješenje o odobravanju korištenja javne površine može se staviti van snage i prije isteka vremena na koje je dodijeljeno:

* ako korisnik iste bude dva ili više puta kažnjen za prekršaj zbog nepridržavanja odredbi iz ove Odluke,
* ako javnu površinu ne koristi za namjenu za koju je odobręno korištenje,
* ako druge potrebe iznimno nalažu drugačiji način korištenja.

**Član 55.**

Brigu o održavanju, redu i čistoći na tržnicama na malo vodi JKP „Vodovod i kanalizacija“ Bosansko Grahovo. Uređenje tržnog prostora i sanitarno-higijenske mjere regulišu se Pravilnikom o tržnom redu.

Zabranjeno je van tržnice izlagati i prodavati prehrambene zanatske i druge proizvode, izuzev prodaje u vrijeme pazarnih dana, na način utvrđen posebnim aktom.

**Član 56.**

JKP „Vodovod i kanalizacija“ Bosansko Grahovo ili drugo preduzeće kojem se povjeri održavanje tržnice obavezno je najkasnije do 20 sati svakog dana dovesti tržnicu u čisto i uredno stanje.

**VII UKLANJANJE SNIJEGA I LEDA**

**Član 57.**

 O uklanjanju snijega i leda sa pločnika uz zgrade brinu vlasnici zgrada, odnosno korisnici stanova i poslovnih prostora u zgradi.

 O uklanjanju snijega i leda sa pločnika uz poslovne prostore brinu pravne ili fizičke osobe koje su vlasnici, odnosno korisnici poslovnog prostora.

**Član 58.**

 Vlasnici stambenih i poslovnih objekata čije su strehe okrenute prema ulici, dužni su postaviti na krov oluke kako bi spriječili stvaranje ledenica, kao i snjegobrane radi sigurnosti polaznika.

**Član 59.**

 Javne prometne površine moraju se radi sprečavanja nastanka leda i radi sprečavanja klizanja posipati odgovarajućim materijalom.

**Član 60.**

 Preduzeća ili druge pravne ili fizičke osobe koje brinu u skladu sa ovom Odlukom o uklanjanju snijega i leda obavezni su osigurati da se materijal kojim je posipana javna prometna površina ukloni u roku od 8 dana po otapanju snijega i leda.

**VIII NADZOR NAD PROVOĐENJEM KOMUNALNOG REDA**

**Član 61.**

 Inspekcijski nadzor nad provođenjem odredbi ove Odluke vrši komunalni inspektor, u skladu sa ovlaštenjima, koje utvrđuje Zakon o komunalnim djelatnostima HBŽ („Narodne novine HBŽ“, broj:2/06 i 13/17) i drugi Zakoni kojima se uređuju pojedine komunalne djelatnosti

**Član 62.**

 U obavljanju nadzora iz komunalnih djelatnosti u skladu sa članom 49. Zakona o komunalnim djelatnostima HBŽ („Narodne novine HBŽ“, broj:2/06 i 13/17) organizuje se komunalno redarstvo. Komunalni redar ima ovlaštenje:

* da vrši kontrolu u pogledu zaštite i održavanja javnih površina i čistoće na javnim površinama, na tržnici na malo, nadzire poslove koji se odnose na dekoriranje grada,
* utvrđuje identitet osoba koje postupaju suprotno odredbama Zakona o komunalnim djelatnostima i odredbama ove Odluke,
* da na licu mjesta sačini zapisnik ili službenu zabilješku po utvrđenom prekršaju ili činjeničnom stanju,
* da podnosi prijavu komunalnom inspektoru koji dalje vodi postupak u skladu sa ovlaštenjima koje ima.

**Član 63.**

 Preduzeća i druge pravne, odnosno odgovorne osobe istih, kao i građani obavezni su komunalnom inspektoru i komunalnom redaru omogućiti nesmetano obavljanje poslova u okviru ovlaštenja koja imaju.

**Član 64.**

 Komunalni inspektor rješenjem nalaže izvršenje određenih mjera.

 Na rješenje ili drugi upravni akt komunalnog inpektora može se uložiti žalba Županijskom komunalnom inspektoru.

**IX KAZNENE ODREDBE**

**Član 65.**

 Novčanom kaznom u iznosu od 1.000,00 KM -3.000,00 KM kazniće se za prekršaj preduzeće ili druga pravna ili fizička osoba ako vrši prekopavanje javne površine bez odobrenja iz člana 10. ove Odluke.

**Član 66.**

 Novčanom kaznom u iznosu od 200,00-1.200,00 KM kazniće se izvršioci sledećih prekršaja:

* ako prilikom čišćenja i pranja javnih površina nanošenjem krutih otpadaka oštećuju javnu kanalizaciju ili sprečavaju protok vode u slivnike (član 7.),
* ako ne čiste javne površine kojima upravljaju ili su im date na privremeno korištenje (član 8.),
* ako ne postave ili ne koriste korpe za otpatke u skladu sa članom 9. stav (1),
* ako prilikom privremenog zauzimanja javne površine postupe suprotno izdatom odobrenju (član 10.),
* ako postupe suprotno članu 14. i 15. ove Odluke,
* ako postupe suprotno članu 19. stav (3) ove Odluke,
* ako odlažu glomazni otpad na mjesta gdje to nije dopušteno (član 21.),
* ako otpad odlažu van javnog odlagališta (član 22.),
* ako postupe suprotno članu 24.,
* ako postupe suprotno članu 28.,
* ako je septička jama neispravna tj. ako je vodopropusna ili njen sadržaj plavi okolni teren (član 30.),
* ako fekalije izlijeva na mjestima gdje to nije dopušteno (član 31.),
* ako se ne pridržava odredbi člana 33.,
* ako se natpisne pločice i pločice sa kućnim brojevima skidaju ili uništavaju (član 36.),
* ako u roku od 8 dana od dana nastanka kvara na svijetlećem natpisu ili reklami ne otkloni kvar ili isti ne ukloni, ako se kvar ne može otkloniti (član 46.),
* ako u roku od 15 dana od dana prestanka obavljanja djelatnosti, odnosno preseljenja, ne ukloni natpis sa zgrade u kojoj se djelatnost obavljala (član 47.),
* ako postupa suprotno članu 50. stav (1),
* ako postupa suprotno članu 57.,58. i 59.,

**Član 67.**

Novčanom kaznom u iznosu od 500,00-1.500,00KM kazniće se preduzeće ili druga pravna osoba:

* ako na javnim površinama odlažu građevinski ili drugi otpad,
* ako na javnu površinu ispuštaju otpadne vode (član7.),
* ako po obavljenim građevinskim radovima ne dovedu javnu površinu u prvobitno stanje (član 10.),
* ako vozilima oneštećuju javnu površinu,
* ako na poslovnom objektu ne istakne natpis odnosno firmu (član 42.),
* ako postupa suprotno članu 44.,
* ako svjetleće reklame i natpise ne održava u skladu sa članom 46.,
* ako postupa suprotno odredbama člana 52.,

Novčanom kaznom u iznosu od 300,00-500,00 KM, za naprijed navedene prekršaje kazniće se i odgovorna osoba u pravnom licu.

**PRELAZNE I ZAVRŠNE ODREDBE**

**Član 68.**

 Ova odluka stupa na snagu danom donošenja, a objaviće se u „Službenom glasniku Opštine Bosansko Grahovo.“

BOSNA I HERCEGOVINA
FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO
OPŠTINSKO VIJEĆE

Broj: 01- 19/15-523/23

Dana: 31.03.2023.godine

PREDSJEDAVAJUĆA OV-a

Slađana Čeko s.r.

 Na osnovu člana 52. stav (2) Zakona o organizaciji organa uprave u Federaciji Bosne i Hercegovine ("Službene novine Federacije BiH", broj 35/05) i člana 24. Statuta opštine Bosansko Grahovo („Službeni glasnik Opštine Bosansko Grahovo“, broj:21/07), Opštinsko vijeće Bosansko Grahovo na sjednici održanoj dana 30.03.2023.godine donosi

**O D L U K A**

**o**

**davanju saglasnosti na Pravilnik o izmjenama i dopunama Pravilnika o unutrašnjoj organizaciji Jedinstvenog opštinskog organa uprave opštine Bosansko Grahovo**

I

Daje se saglasnost na Pravilnik o izmjenama i dopunama Pravilnika o unutrašnjoj organizaciji Jedinstvenog opštinskog organa uprave opštine Bosansko Grahovo broj:02-04-412/23 od 14.03.2023. godine kojim se u oviru Službe za opštu upravu i socijalnu zaštitu sistematizuje radno mjesto- **Stručni saradnik za rad sa socijalno ugroženim licima i licima iz oblasti porodice i porodičnih odnosa.**

II

 Ova Odluka stupa na snagu narednog dana od dana objavljivanja u "Službenom glasniku Opštine Bosansko Grahovo".

BOSNA I HERCEGOVINA

FEDERACIJA BOSNE I HERCEGOVINE

KANTION 10

OPŠTINA BOSANSKO GRAHOVO

OPŠTINSKO VIJEĆE

Broj:01-02-522 /23

Dana: 31.03.2023.god.

 PREDSJEDAVAJUĆA OV-a Slađana Čeko s.r.

*Na osnovu člana 66. Zakona o građevinskom zemljištu („Službene novine FBiH“, broj: 25/03 („Službene novine FBiH“, broj: 25/03, 16/04 i 67/05), člana 24. stav 1. tačka 2. Statuta Opštine Bosansko Grahovo („Službeni glasnik Opštine Bosansko Grahovo“, broj: 21/07), Opštinsko vijeće Opštine Bosansko Grahovo na redovnoj sjednici, održanoj30.03.2023. godine, donijelo je:*

***O D L U K U***

***o visini prosječne konačne građevinske cijene po m2 korisne stambene površine na području Opštine Bosansko Grahovo i visini naknade iz osnova pogodnost gradskog građevinskog zemljišta-rente za 2023.godinu***

*Član 1.*

*Ovom Odlukom određuje se prosječna konačna građevinska cijena po m2 korisne stambene površine na području Opštine Bosansko Grahovo i visina naknade iz osnova pogodnosti gradskog građevinskog zemljišta-rente za 2023.godinu (u daljem tekstu Odluka).*

*Član 2.*

*Utvrđuje se prosječna konačna građevinska cijena u 2022. godini po 1m2 korisne stambene površine u iznosu od 500,00 KM (petstotina konvertibilnih maraka).*

*Član 3.*

*Utvrđena prosječna konačna građevinska cijena iz člana 2. ove Odluke, služi kao osnovica za utvrđivanje visine naknade iz osnova pogodnosti gradskog građevinskog zemljišta-rente, za 1 m2 korisne površine u stambenoj izgradnji, te se renta utvrđuje množenjem osnovice sa fiksnim procentom rente, utvrđene Zakonom u zavisnosti od pripadnosti građevinskog zemljišta određenoj zoni.*

*Član 4.*

*Visina naknade za pogodnost građevinskog zemljišta – rente, po 1 m2 korisne površine u poslovno stambenoj izgradnji, za područje Opštine Bosansko Grahovo za 2023.godinu, utvrđena u fiksnom iznosu, na način propisan u članu 3. ove Odluke, iznosi:*

*-u trećoj zoni 4% (500,0 x 4/100)= 20,00 KM/m2*

*-u četvrtoj zoni 3% (500,0 x 3/100)= 15,00 KM/m2*

*-u petoj zoni 2% (500,0 x 2/100)=10,00 KM/m2*

*-u šestoj zoni 1% (500,0 x 1/100)= 5,00 KM/m2*

*Član 5.*

*Prosječna konačna građevinska cijena, kao osnovica za utvrđenu visinu naknade za pogodnost rentu, utvrđena ovom Odlukom, primjenjuje se do 31.marta 2024. godine, odnosno do stupanja na snagu nove Odluke.*

*Član 6.*

*Nadzor nad sprovođenjem ove Odluke vršit će Služba za obnovu, urbanizam, stambeno-komunalne i imovinsko-pravne poslove Opštine Bosansko Grahovo.*

*Član 7.*

*Ova Odluka stupa na snagu osmog dana od dana objavljivanja u „Službenom glasniku Opštine*

*Bosansko Grahovo“.*

***OPŠTINA BOSANSKO GRAHOVO***

***OPŠTINSKO VIJEĆE***

***Broj: 01-19/15-521/23***

***Dana: 31.03.2023.godine***

 ***PREDSJEDAVAJUĆI OPŠTINSKOG VIJEĆA Slađana Čeko s.r.***

BOSNA I HERCEGOVINA

FEDERACIJA BOSNE I HERCEGOVINE

K A N T O N 1 0

OPŠTINA BOSANSKO GRAHOVO

OPŠTINSKO VIJEĆE

Broj: 01- 22-414/23

Dana: 15.03.2023.godine

Na osnovu član 8. stav2. Zakona o koncesijama („ Narodne Novine HBŽ“, broj :14/03 i 08/08) , i člana 24 stav 2. Statuta Opštine Bosansko Grahovo (Sl. Glasnik Opštine Bosansko Grahovo ; broj: 21/07) i član 94. stav 1. Poslovnika o radu O.V. Bosansko Grahovo ( Sl. Gasnik Opštine Bosansko Grahovo broj: 2/05) Opštinsko vjeće Bosansko Grahovo na sjednici održanoj dana 30.03.2023. godine donosi :

**Z A K Lj U Č A K**

**O**

**ODBIJANJU MINISTARSTVA POLJOPRIVREDE,VODOPRIVREDE I ŠUMARSTVA KANTONA 10 O DAVANJU SAGLASNOSTI NA PRIJEDLOG ODLUKE O PRISTUPANJU PROVOĐENjA POSTUPKA DODIJELE KONCESIJE ZA GOSPODARSKA LOVIŠTA**

Član 1.

Odbija se davanje saglasnosti na prijedlog Odluke o pristupanju provođenja postupka davanja koncesije za gospodarska lovišta od Ministarstva poljoprivrede,vodoprivrede i šumarstva K-10 , broj 08-03-22-418/23 godine.

Član 2.

Ova Odluka stupa na snagu danom donošenja a objaviće se u „ Službenom glasniku Opštine Bosansko Grahovo „

 Predsjedavajuća OV-a Čeko Slađana s.r.

**OPŠTINA BOSANSKO GRAHOVO**

**OPŠTINSKO VIJEĆE**

**Broj:01-04-316-5 /23**

**Dana, 16.03.2023.godine**

 Na osnovu člana 24. Statuta opštine Bosansko Grahovo, Opštinsko vijeće Bosansko Grahovo,na sjednici održanoj dana 30.03.2023.godine donijelo je :

**ZAKLjUČAK**

**o usvajanju izvještaja o radu Mjesne zajednice Uništa za 2022.god.**

**Član 1**

Usvaja se Izvještaj o radu Mjesne zajednice Uništaza 2022.god.

**Član 2**

Izvještaj o radu Mjesne zajednice Uništa za 2022.godinu je sastavni dio ove Odluke

**Član 3**

Ova odluka stupa na snagu narednog dana od dana objavljivanja u Sl,glasniku opštine

Bosansko Grahovo.

 **PREDSJEDAVAJUĆA OV-a Slađana Čeko s.r.**